CELEX: 22004D0116(01)
Language: lv
Date: 2004-08-06 00:00:00
Title: EEZ Apvienotās komitejas Lēmums Nr. 116/2004 (2004. gada 6. augusts), ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām

10.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 64/3
            
         
      EEZ APVIENOTĀS KOMITEJAS LĒMUMS
   
   Nr. 116/2004
   (2004. gada 6. augusts),
   ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā, kas tika parakstīts 2003. gada 14. oktobrī Luksemburgā (1).
            
         
               (2)
            
            
               Ir lietderīgi paplašināt Līgumslēdzēju pušu sadarbību, iekļaujot tajā sadarbību iekšējā tirgus īstenošanā un attīstībā.
            
         
               (3)
            
            
               Tādēļ jāgroza Līguma 31. protokols, lai šī paplašinātā sadarbība varētu sākties 2004. gada 1. janvārī,
            
         IR NOLĒMUSI TURPMĀKO.
   1. pants
   Līguma 31. protokola 7. pantu groza šādi:
   
               1.
            
            
               Aiz 5. punkta pievieno šādu punktu:
               
                           “6.
                        
                        
                           EBTA valstis no 2004. gada 1. janvāra iesaistās Kopienas darbībās, kuras saistītas ar šādu budžeta pozīciju, kura ierakstīta Eiropas Savienības vispārējā budžetā 2004. finanšu gadam:
                           
                                       —
                                    
                                    
                                       
                                          Budžeta postenis 12.01.04.01“Iekšējā tirgus īstenošana un attīstība. Administratīvās pārvaldības izdevumi”,
                                    
                                 
                                       —
                                    
                                    
                                       
                                          Budžeta postenis 12.02.01“Iekšējā tirgus īstenošana un attīstība”.”
                                    
                                 
                     
         
               2.
            
            
               Vārdus “5. punkts” 3. un 4. punktā aizstāj ar vārdiem “5. un 6. punkts”.
            
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (2).
   To piemēro no 2004. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 6. augustā
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 130, 29.4.2004., 3. lpp.
   
   
      (2)  Konstitucionālas prasības nav norādītas.